ВВС на Ирак - Страница 3 - АЕРО
ВВС на Ирак
Re: ВВС на Ирак
Непрочетено мнение от Грозев » съб юни 07, 2014 3:10 am
Ирак получи първия си F-16
Петък, 06 Юни 2014 21:58
На официална церемония във Форт Уърт, Тексас, Lockheed Martin предаде първия изтребител F-16IQ Block 52 на иракските ВВС. Това е първия, от общо 36 поръчани самолета.
Двуместният изтребител, задвижван от Pratt & Whitney F100-PW-229, е бил приет символично от иракския посланик в САЩ Лукман Фаили, като с това Ирак става 28-мия клиент на F-16.
При церемонията първата, от общо шест поръчани двуместни Пепелянки, е била оборудвана с четири ракети „въздух-въздух” AIM-9L/M, две лазерно насочвани авиобомби GBU-12 и прицелно-обзорен контейнер Lockheed Martin AAQ-33 Sniper.
До края на годината се очаква доставката в страната на първите четири иракски F-16. Това ще бъде първия пълноценен боен самолет, който Ирак получава след американската инвазия през 2003 г.
Иракските F-16IQ са опростена версия на F-16C/D Block 52, при която няма криптирани режими на GPS навигационната система и системата „свой-чужд”, както и интеграция на модерните ракети за въздушен бой AIM-9X и AIM-120.
Сделката за иракските F-16 удължи живота на производствената линия до третото тримесечие на 2017 г. В момента се изпълняват поръчки за Ирак и Оман.
Непрочетено мнение от Грозев » нед юни 29, 2014 5:16 am
Пристигането на иракските Су-25
Непрочетено мнение от BDG » нед юни 29, 2014 11:10 am
При толкова бърза доставка, дали не са си ги купили с пилотите?
Непрочетено мнение от Грозев » нед юни 29, 2014 3:52 pm
BDG написа: При толкова бърза доставка, дали не са си ги купили с пилотите?
Бих се обзаложил, че с тях ще летят ирански интербригадисти.
Непрочетено мнение от борден » нед юни 29, 2014 11:03 pm
Хм. Това са самолети в експортно изпълнение. Идват от 121 АРЗ в Кубинка, но като гледам капитален ремонт май не им е правен... Ще видим тая работа.
Непрочетено мнение от Moss » нед юни 29, 2014 11:15 pm
За такива срокове "КВР" правят само в Украйна, ама те са заети !
Непрочетено мнение от борден » нед юни 29, 2014 11:48 pm
борден написа: Хм. Това са самолети в експортно изпълнение. Идват от 121 АРЗ в Кубинка, но като гледам капитален ремонт май не им е правен... Ще видим тая работа.
Има и експортно изпълнение, но има и в "съветско" изпълнение. Сбироток.
Непрочетено мнение от Fighterland » пон юни 30, 2014 8:34 am
Надали дори и в "съветското" изпъленение вече има нещо чак толкова секретно, че да не попада в Ирак...
А бе, не знам дали толко бръже ги правеха КВР-тата в Украйна или повече наблягаха на показността. Но и правилно си отбелязал кавичките
Непрочетено мнение от Airbuster » пон юни 30, 2014 12:59 pm
Тази снимка е правена В Русия:
Непрочетено мнение от King_Rat » пон юни 30, 2014 5:24 pm
Не прилича да е правен ремонт по планера, колесника и джантите също не приличат на нови. Може да са били на някакво дългосрочно съхранение.
По антената на СРО ли съдим за конфигурацията?
Непрочетено мнение от борден » пон юни 30, 2014 10:45 pm
King_Rat написа: По антената на СРО ли съдим за конфигурацията?
Едно на ръка. И второ - по липсата на автомати за изхвърляне на капани върху мотогондолите.
Непрочетено мнение от Грозев » вт юли 01, 2014 1:16 am
Ученото си е учено, но има и по-мързеливи методи.
Ето на тази снимка се чете заводския номер 25508106078:
По него се проследява, че това е чист Су-25 предаден на 357-ми ошап към 16-та въздушна армия в ГДР. След 1992 г. го връщат в Русия и става част от 899-ти гшап. Не е ясно до кога е летял активно в руските ВВС.
Относно КВР-то, такова ясно, че не е правено. Това са самолети с някакъв остатъчен ресурс по часове до КВР, които са изтекли по години и са били оставени за дългосрочно съхранение. Общо взето за единия месец, в който е прокарана тази сделка е имало време за мероприятия за възстановяване на летателната годност, включително кадърен преглед, замяна на това и онова и заводските облитания. Със сигурност продавача е дал някаква писмена гаранция за 100 - 200 часа нальот и това е.
Иначе се чакат още пет броя.
Непрочетено мнение от Грозев » вт юли 01, 2014 1:41 am
A това е бил Ми-35М на Ирак. Свален, неясно как. Според запознати, от шест доставени вече са читави четири.
Непрочетено мнение от борден » вт юли 01, 2014 11:23 pm
Грозев написа: Ученото си е учено, но има и по-мързеливи методи.
Тоя е ясен. Не за него ставаше въпрос обаче. По снимките днес се видя и една спарка.
Непрочетено мнение от Грозев » вт юли 01, 2014 11:24 pm
Ето ги машините, вече летящи. Мотат се някакви с пилотски гащеризони и тъмен цвят. На няколко други кадъра умишлено скриха лицата на летците, които слизат от Су-тата.
И една новина от Русия с неясно ниво на достоверност.
Още руски вертолети за Ирак
Вторник, 01 Юли 2014 22:55
Партида щурмови вертолети Ми-35М и Ми-28НЭ е била доставена на Ирак. Машините са пристигнали на борда на транспортни самолети Ан-124. Това съобщава АРМС-ТАСС, позовавайки се на военно-дипломатически източници.
Доставката в Ирак е била в рамките на четири броя Ми-35М и три Ми-28НЭ. По-рано през миналата година в Ирак бяха доставени поне шест Ми-35М.
Ирак е поръчал от Русия Ми-35М и Ми-28НЭ. До скоро се смяташе, че поръчката е за шест Ми-35 и 40 броя Ми-28Н, но според АРМС-ТАСС в действителност страната ще получи 24 броя Ми-35М и 19 Ми-28Н. Общо договорът за доставка на военна продукция от Русия е на стойност $4,2 млрд. и според информационната агенция в него влиза и покупката на неуточнен брой Ми-26.
За сега новината няма потвърждение от иракски източници.
http://aeropress-bg.com/novini/36-news/ ... -irak.html
Непрочетено мнение от Грозев » ср юли 02, 2014 12:28 am
Тия машини от видеото са явно с ирански произход. Както се пише, докарани са поне три (спарка с два бойни) барабар с интербригадистите от Иран.
Петната на камуфлажа съвпадат прекрасно, само флагът е изтрит.
Непрочетено мнение от Грозев » съб юли 05, 2014 4:27 am
На отбелязването на 75-годишнината на ростовския завод са показани Ми-28, за които се смята че са иракските машини:
Непрочетено мнение от Грозев » съб авг 30, 2014 12:58 am
Чехия се съгласи да продаде 15 броя L-159 на Ирак
Петък, 29 Август 2014 19:48
Чешкото министерство на отбраната се съгласи да продаде на Ирак 15 броя леки бойни самолети L-159. Това съобщава IHS Jane’s.
Чехия ще прехвърли на самолетостроителя Aero Vodochody 11 бройки L-159, които в момента се намират на дългосрочно съхранение и още четири машини, които в момента са на активна служба. Сред тях има и два двуместни учебни L-159B.
Чешкото министерство на отбраната е отказало да даде подробности за финансовите аспекти на сделката и така не е ясно на какви цени са продадени самолетите на Aero Vodochody, нито за каква сума компанията ще препродаде самолетите на Ирак.
Преди сделката Чехия е поискала разрешение от Италия, САЩ и Великобритания, защото в L-159 има технологии от тези страни.
Очаква се до края на септември Aero Vodochody да финализира сделката с Ирак до септември и да предаде първите четири машини, които в момента летят в чешките ВВС скоро след това.
Aero Vodochody ще отговаря за възстановяването на летателната годност на консервираните 11 самолета, предаване на самолетите на Ирак, осигуряване на обучение за летателния и технически състав, логистика и муниции.
По-рано през това лято Чехия продаде 14 броя L-159 на частната американска компания Draken International.
Непрочетено мнение от Грозев » съб сеп 13, 2014 10:40 pm
Видео с новите придобивки на иракските ВВС:
Непрочетено мнение от Грозев » съб сеп 20, 2014 1:44 am
Чехия ще обучава иракски военни пилоти
Сряда, 17 Септември 2014 22:43
Чешкото министерство на отбраната обяви, че е сключило договор с Ирак за обучението на 31 военни вертолетни пилоти, които ще служат във ВВС на арабската страна.
Според съобщението обучението ще се извършва в учебния център на чешките ВВС край град Пардубице. Обучението на всеки иракски пилот ще отнема 12 месеца и началото на програмата се планира за началото на следващата година.
Това е поредна стъпка във военното сближаването на Чехия и Ирак. По-рано през лятото европейската страна се съгласи да продаде 15 леки бойни самолета L-159, а миналата седмица, в светлината на боевете с Ислямска държава, Чехия обяви, че ще достави 500 тона боеприпаси на кюрдските сили в Северен Ирак.
http://aeropress-bg.com/novini/36-news/ ... iloti.html